CELEX: 62009TN0376
Language: sk
Date: 2009-09-25 00:00:00
Title: Vec T-376/09: Žaloba podaná 25. septembra 2009 — Glenton España/ÚHVT — Polo/Lauren (POLO SANTA MARIA)

21.11.2009   
            
            
               SK
            
            
               Úradný vestník Európskej únie
            
            
               C 282/57
            
         Žaloba podaná 25. septembra 2009 — Glenton España/ÚHVT — Polo/Lauren (POLO SANTA MARIA)
   (Vec T-376/09)
   2009/C 282/107
   Jazyk žaloby: angličtina
   
      Účastníci konania
   
   
      Žalobca: Glenton España, SA (Madrid, Španielsko) (v zastúpení: E. Armijo Chávarri a A. Castán Pérez-Gómez, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: The Polo/Lauren Company L.P. (New York, Spojené štáty americké)
   
      Návrhy žalobcu
   
   
               —
            
            
               Určiť, že žaloba je prípustná,
            
         
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 18. júna 2009 vo veci R 594/2008-2,
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: obrazová ochranná známka „POLO SANTA MARIA“ pre výrobky a služby tried 18, 25, 36, 41 a 43.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: obrazová ochranná známka Benelux-u „zobrazenie siluety hráča póla“ pre výrobky tried 18 a 25.
   
      Rozhodnutie námietkového oddelenia: vyhovenie námietke vo vzťahu k všetkým sporným výrobkom.
   
      Rozhodnutie odvolacieho senátu: čiastočné zrušenie napadnutého rozhodnutia.
   
      Dôvody žaloby: porušenie článku 8 ods. 1 písm. b) nariadenia č. 207/2009 v tom, že odvolací senát nesprávne rozhodol, že existuje pravdepodobnosť zámeny medzi dotknutými ochrannými známkami.